**Ministru kabineta noteikumu projekta „****Grozījumi Ministru kabineta 2004.** **gada 30.** **marta noteikumos Nr.** **206 „Noteikumi par veterinārajām prasībām aitu un kazu apritei”” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 25. panta 1. un 11. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2004. gada 30. marta noteikumi Nr. 206 „Noteikumi par veterinārajām prasībām aitu un kazu apritei” (turpmāk – noteikumi Nr. 206), kas nosaka veterinārās prasības aitu un kazu apritei starp Eiropas Savienības dalībvalstīm (turpmāk – dalībvalstis), aitu un kazu tirgotāju reģistrācijas kārtību, kā arī aitu un kazu tirgotāju telpu un aitu un kazu savākšanas centru atzīšanas un reģistrācijas kārtību.  Noteikumos Nr. 206 ir iekļautas tiesību normas, kas izriet no Padomes 1991. gada 28. janvāra Direktīvas 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (turpmāk – Direktīva  91/68/EEK), tostarp Direktīvas  91/68/EEK E pielikumā noteiktie veterināro (veselības) sertifikātu paraugi kaušanai, nobarošanai un vaislai paredzētām aitām un kazām. Atbilstoši noteikumu Nr. 206 30. punktā noteiktajam veterinārais (veselības) sertifikāts apliecina dzīvnieku atbilstību noteikumu Nr. 206 prasībām. Veterināro (veselības) sertifikātu paraugos nobarošanai un vaislai paredzētām aitām un kazām ir iekļautas tās prasības attiecībā uz skrepi slimību, kuras noteiktas Eiropas Parlamenta un Padomes 2001. gada 22. maija Regulā (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (turpmāk – Regula Nr. 999/2001). Ievērojot minēto, nepieciešams grozīt noteikumus Nr. 206 un II nodaļā „Prasības kaušanai, vaislai un nobarošanai paredzētajām aitām un kazām” iekļaut atsauci uz Regulu Nr. 999/2001.  Noteikumu Nr. 206 2.6. apakšpunktā nav dota precīza definīcija 2.pielikumā minētajām dzīvnieku infekcijas slimībām. Atbilstoši Ministru kabineta 2012. gada 21. februāra noteikumiem Nr. 127 “Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam” noteikumu Nr. 206 2. pielikumā minētas gan ziņojamās dzīvnieku infekcijas slimības, gan reģistrējamā dzīvnieku infekcijas slimība. Ievērojot minēto, nepieciešams precizēt noteikumu Nr. 206 2.6. apakšpunkta un 2. pielikuma redakciju.  Noteikumu Nr. 206 3. pielikumā neprecīzi tiek lietoti slimību nosaukumi „cūku Āfrikas mēris”, „cūku klasiskais mēris”, „zirgu Āfrikas mēris” un „aitu katarālais drudzis”, kas atšķiras no spēkā esošajos normatīvajos aktos par minēto slimību uzraudzību, kontroli un apkarošanu lietotajiem šo slimību nosaukumiem (Ministru kabineta 2004. gada 17. februāra noteikumi Nr. 83 „Āfrikas cūku mēra likvidēšanas un draudu novēršanas kārtība”, Ministru kabineta 2004. gada 30. novembra noteikumi Nr. 991 “Klasiskā cūku mēra likvidēšanas un draudu novēršanas kārtība”, Ministru kabineta 2002. gada 19. marta noteikumi Nr. 127 “Epizootiju uzliesmojuma likvidēšanas un draudu novēršanas kārtība” un Ministru kabineta 2004. gada 18. marta noteikumi Nr. 145 „Noteikumi par veterinārajām prasībām zirgu apritei un importam no trešajām valstīm”). Ievērojot minēto, nepieciešams grozīt noteikumus Nr. 206 un precizēt 3. pielikumā slimību nosaukumus.  Direktīvas  91/68/EEK E pielikums ir grozīts ar Komisijas 2016. gada 8. novembra Īstenošanas lēmumu (ES) 2016/2002, ar ko groza Padomes Direktīvas 91/68/EEK E pielikumu, Komisijas Lēmuma 2010/470/ES III pielikumu un Komisijas Lēmuma 2010/472/ES II pielikumu attiecībā uz aitu un kazu sugas dzīvnieku un aitu un kazu spermas tirdzniecību un importu Savienībā saistībā ar noteikumiem dažu transmisīvo sūkļveida encefalopātiju profilaksei, kontrolei un apkarošanai (turpmāk – Īstenošanas lēmums (ES) 2016/2002).  Ar Īstenošanas lēmumu (ES) 2016/2002 veterināro (veselības) sertifikātu paraugos tiek iekļautas Regulas Nr. 999/2001 VIII pielikuma A nodaļas A iedaļas 4.1. punkta „c” un „d” apakšpunktā noteiktās atkāpes no prasībām attiecībā uz skrepi slimību aitām un kazām no dzīvnieku turēšanas vietām, kurām dalībvalsts kompetentā iestāde (Latvijā – Pārtikas un veterinārais dienests (turpmāk – dienests)) piešķīrusi atzīšanas numuru atbilstoši kārtībai, kura noteikta Padomes 1992. gada 13. jūlija Direktīvā 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A (I) pielikumā. Latvijā tiesību normas, kas izriet no minētās direktīvas, iekļautas Ministru kabineta 2017. gada 3. janvāra noteikumos Nr. 17 „Veterinārās prasības to dzīvnieku apritei, kas nav minēti citos normatīvajos aktos par veterināro kontroli”. Šādas atkāpes iespējams piemērot arī retu šķirņu aitām un kazām, ja par to savstarpēji vienojas dalībvalstu kompetentās iestādes. Papildus iepriekš minētajam, lai mazinātu administratīvo slogu dalībvalstu oficiālajiem veterinārārstiem, kas aizpilda un izsniedz veterināros (veselības) sertifikātus (Latvijā – dienesta inspektori), veterināro (veselības) sertifikātu I.31. punktā turpmāk nebūs jānorāda dzīvnieku šķirne un daudzums, jo nepieciešamā informācija tiek norādīta I.20. punktā.  Ievērojot minēto, nepieciešams grozīt noteikumus Nr. 206 un to 6. pielikumā ietvertos veterināro (veselības) sertifikātu paraugus aizstāt ar Īstenošanas lēmumā (ES) 2016/2002 noteiktajiem paraugiem.  Patlaban dažādos noteikumu Nr. 206 punktos ir lietota gan vārdkopa „Pārtikas un veterinārais dienests”, gan tās saīsinājums „dienests”. Ievērojot minēto, noteikumos Nr. 206 jānorāda vārdkopas „Pārtikas un veterinārais dienests” saīsinājums „dienests”. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz personām, kas starp dalībvalstīm pārvieto (vai plāno pārvietot) aitas un kazas, tostarp nobarošanai un vaislai paredzētas aitas un kazas no atzītām dzīvnieku turēšanas vietām, kā arī vietējās šķirnes aitas un kazas, kurām draud izzušana no izmantošanas lauksaimniecībā. Pēc Lauksaimniecības datu centra informācijas, Latvijā 2016. gadā ir reģistrētas 42 šķirnes aitu audzēšanas saimniecības un 14 kazu šķirnes dzīvnieku audzēšanas saimniecības. Pēc dienesta datiem, 2017. gadā ir reģistrētas četras dienesta atzītas dzīvnieku turēšanas vietas. Patlaban Latvijā nav vietējo šķirņu aitas un kazas, kurām draud izzušana no izmantošanas lauksaimniecībā.  Noteikumu projekta tiesiskais regulējums attiecas arī uz dienesta inspektoriem, kas aizpilda un izsniedz veterināros (veselības) sertifikātus aitu un kazu pārvietošanai starp dalībvalstīm. Izsniegto veterināro (veselības) sertifikātu skaits atkarīgs no ekonomiskās attīstības valstī. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības nemaina līdzšinējo tiesisko regulējumu, jo satur atsauci uz Regulā Nr. 999/2001 noteiktajām veselības prasībām aitām un kazām. Stājoties spēkā noteikumiem, samazināsies administratīvais slogs dienesta inspektoriem, kas aizpilda un izsniedz veterināros (veselības) sertifikātus aitu un kazu pārvietošanai starp dalībvalstīm, jo veterināro (veselības) sertifikātu I.31. punktā nebūs jānorāda dzīvnieku šķirne un daudzums. |
| 3. | Administratīvo izmaksu monetārs novērtējums | Administratīvo izmaksu novērtējums mērķgrupai, ko veido juridiskas personas, nepārsniedz 2000 *euro* gadā, bet fiziskām personām nepārsniedz 200 *euro*. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | | Saistības pret Eiropas Savienību | Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (turpmāk – Regula Nr. 999/2001).  Noteikumu projektā iekļautas tiesību normas, kas izriet no Īstenošanas lēmuma (ES) 2016/2002. | | |
| 2. | | Citas starptautiskās saistības | Projekts šo jomu neskar. | | |
| 3. | | Cita informācija | Nav. | | |
| 1.tabula  Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | | Regula Nr. 999/2001,  Īstenošanas lēmums (ES) 2016/2002. | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 999/2001 VIII. pielikuma A nodaļas A iedaļas 4. punkts | | Noteikumu projekta 4. punkts (8.1 punkts) | ES tiesību akta vienība tiek ieviesta daļēji. Noteikumu projektā iekļauta atsauce uz Regulas Nr. 999/2001 VIII. pielikuma A nodaļas A iedaļas 4. punktu. Netiek pārņemtas tieši piemērojamas tiesību normas un tiesību normas, kas neskar noteikumu projekta jomu. | Projekts neparedz stingrākas prasības. |
| Īstenošanas lēmuma (ES) 2016/2002 1. pants un I pielikums | | Noteikumu projekta 8. punkts (6. pielikums) | ES tiesību akta vienība tiek ieviesta pilnībā. | Projekts neparedz stingrākas prasības. |
| Īstenošanas lēmuma (ES) 2016/2002 2.–4. pants, kā arī II un III pielikums. | | Netiek pārņemts noteikumu projektā, jo nosaka tās prasības attiecībā uz aitu un kazu spermu, kuras netiek regulētas noteikumos Nr. 206. Prasības aitu un kazu spermas tirdzniecībai ir noteiktas Ministru kabineta 2010. gada 31. augusta noteikumos Nr. 818 „Noteikumi par veterinārajām prasībām govju, cūku, aitu, kazu un zirgu sugas dzīvnieku embriju un olšūnu un zirgu, aitu un kazu sugas dzīvnieku spermas apritei, kā arī embriju transplantācijas uzņēmumu, spermas sagatavošanas centru un spermas uzglabāšanas centru reģistrācijas kārtību”. Grozījumus minētajos noteikumos plānots izdarīt nākamā gada 1. pusgadā. | ES tiesību akta vienība nosaka prasību, ko nav nepieciešams pārņemt šajā normatīvajā aktā. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Īstenošanas lēmums (ES) 2016/2002 neparedz rīcības brīvību dalībvalstij pārņemt vai ieviest noteiktas ES tiesību akta normas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | |
| Cita informācija | | Nav. | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām**  **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļvietnē www.zm.gov.lv sabiedriskajai apspriešanai. |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai biedrībām „Lauksaimnieku organizāciju sadarbības padome” un „Zemnieku saeima”. |
| 3. | Sabiedrības līdzdalības rezultāti | Iebildumi par noteikumu projektu netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Krēgere 67027639

[Ilze.Kregere@zm.gov.lv](mailto:Ilze.Kregere@zm.gov.lv)